TOP:คาดค่าการกลั่นจะลดลงในปี 59แนะเต็มมูลค่าประเมินพื้นฐานที่ 54 บ.
TOP แนะนำ Fully Valued โดยประเมินให้ราคาพื้นฐานไว้ที่ 54 บาท อิงกับ P/BV ปี 59 ที่ 1.1 เท่า ใกล้เคียงกับโรงกลั่นอื่นในภูมิภาค ความเสี่ยงหลัก คือ การลดลงของราคาน้ำมันกดดันผลประกอบการในระยะสั้น ค่าการกลั่นที่มีแนวโน้มลดลงในปีนี้ทำให้ผลประกอบการจะหดตัวเมื่อเทียบ เทียบช่วงเดียวกันของปีก่อนโดย DBSV ประมาณการกำไรสุทธิ TOP ปี 59 ลดลง 14%เทียบช่วงเดียวกันของปีก่อน

16 ก.พ. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (16 ก.พ.)ว่าบริษัท ไทยออยล์ จำกัด (มหาชน)หรือ TOP กำไรจากการดำเนินงาน ไตรมาส4/58 เป็นไปตามคาด โดยบริษัทรายงานกำไรสุทธิ 3.7 พันล้านบาท ดีขึ้นจากขาดทุนสุทธิ 2.3 พันล้านบาทใน ไตรมาส3/58 และ 6.4 พันล้านบาทใน  4Q14  แม้ว่าจะมีขาดทุนจากสต็อกถึง 4.1 พันล้านบาท
เนื่องจากมีกำไรจากการทำประกันความเสี่ยงและกำไรจาก FX เข้ามาหนุน ส่วน Core Profit เพิ่มขึ้นเท่าตัวเทียบ เทียบช่วงเดียวกันของปีก่อนและเติบโต 56%เทียบไตรมาสก่อนหน้ามาจากค่าการกลั่นที่สูงถึง 10.7 ดอลลาร์/บาร์เรล (+34%เทียบช่วงเดียวกันของปีก่อนและ +37%เทียบไตรมาสก่อนหน้า) เพราะส่วนกำไรสุทธิทั้งปี 58 เท่ากับ 12.2 พันล้านบาท ดีขึ้นจากปีก่อนที่ขาดทุนสุทธิ 4.4 พันล้านบาท
ทั้งนี้กำไรของธุรกิจโรงกลั่นที่พลิกเป็นกำไร 7.8 พันล้านบาทในปี 2015 (จากขาดทุน 5 พันล้านบาทในปี 57) และคิดเป็น 66% ของกำไรสุทธิ และการฟื้นตัวของธุรกิจน้ำมันหล่อลื่น &amp; อะโรเมติกส์โดยทำกำไรคิดเป็น 22% ของกำไรทั้งหมด เป็นปัจจัยหลักที่หนุนการพลิกฟื้นผลประกอบการปี 58
ประกาศจ่ายเงินปันผล 2.70 บาทสำหรับปี 58 (อัตราการจ่าย 45% ของกำไรสุทธิ) โดยบริษัทได้จ่ายปันผลระหว่างกาลไปแล้ว 0.90 บาทชำระเงินใน ไตรมาส3/58 ที่ผ่านมา ส่วนเงินปันผลของงวดครึ่งหลังปี 58 อยู่ที่ 1.80 บาท กำหนด XD 24 ก.พ. 59 และชำระเงินเดือนเม.ย.59 ซึ่งเป็นไปตามที่เราประมาณการไว้
คาดว่าจะยังมีขาดทุนจากสต็อกในไตรมาส 1/59 เนื่องจากราคาน้ำมันที่อ่อนตัวลงจากระดับปิดสิ้นปี 58 ค่าการกลั่นปี 59 คาดว่าจะอ่อนลงสู่ระดับปกติที่ 7.0-7.2 ดอลลาร์/บาร์เรล แม้ว่าค่าการกลั่นน้ำมันเบนซินจะดีต่อในปีนี้ก็ตาม แต่อุปสงค์ในผลิตภัณฑ์ที่เป็น Middle distillate และกำลังการผลิตใหม่จากตะวันออกกลาง อินเดีย และจีน จะกดดันส่วนต่างราคาผลิตภัณฑ์ ซึ่งผลิตภัณฑ์ดังกล่าวคิดเป็นกว่า 50% ของบริษัท
แนะนำ Fully Valued โดยประเมินให้ราคาพื้นฐานไว้ที่ 54 บาท อิงกับ P/BV ปี 59 ที่ 1.1 เท่า ใกล้เคียงกับโรงกลั่นอื่นในภูมิภาค ความเสี่ยงหลัก คือ การลดลงของราคาน้ำมันกดดันผลประกอบการในระยะสั้น ค่าการกลั่นที่มีแนวโน้มลดลงในปีนี้ทำให้ผลประกอบการจะหดตัวเมื่อเทียบ เทียบช่วงเดียวกันของปีก่อนโดย DBSV ประมาณการกำไรสุทธิ TOP ปี 59 ลดลง 14%เทียบช่วงเดียวกันของปีก่อน